ming030890/wiki-yue-high-quality huggingface dataset:
望廈社屋

望廈社屋（葡萄牙文：Bairro Social de Mong-Há），又叫做望廈新邨，重建前叫做望廈平民新邨，望廈社屋樓群響澳門半島慕拉士大馬路、俾利喇街同黑沙環斜路。

背景
原嚟係葡萄牙陸軍球場，入面除咗擁有一個眞草足球場之外，四周重有泥沙質地嘅田徑場，附近亦設有畀葡萄牙軍人做體能同戰爭技術訓練嘅設備。有時會借畀體育團體同學校嘅練習同比賽。
1979年林茂塘木屋區大火，澳葡政府響望廈陸軍球場整咗臨時收容所安置幾千個火災居民。幾年之後，收容所改建做望廈平民新邨，加埋有六百五十個單位，可以容納到二千人，當時租金係葡幣十九至八百五十蚊。部分地段就開闢成馬路，嚟延長俾利喇街同慕拉士大馬路連接。

望廈體育館
球場部分地段響1980年代起咗望廈體育館，成為澳門第一個公衆室內體育館。1993年，澳門理工學院體育暨運動高等學校遷入。
2010年7月，澳門政府宣布啟動望廈社屋二期重建計劃，將望廈體育館納入擴建計劃，將佢拆咗。

望善樓
望善樓係望廈社屋重建第一期項目，澳門政府利用響慕拉士大馬路一幅工廠地段起咗一幢樓高三十三層，提供三百零八個T1一房單位、一百九十六個T2兩房單位同八十四個T3三房單位，加埋五百八十八個社屋單位，響2010年6月落成。

望賢樓
望賢樓係望廈社屋俾利喇街公屋項目，響俾利喇街嘅望賢樓原嚟係望廈兵營，響2012年8月30號落成，樓高三十三層，地舖係房屋局辦公室，一、二樓係停車場，提供三百八十五個車位，三樓係平台花園，四至三十三樓係社屋單位，加埋三百四十二個T2兩房單位。

望廈社屋重建第二期
2010年7月2號，房屋局、土地工務運輸局、建設發展辦公室同體育發展局舉行聯合記者會，介紹望廈社屋二期嘅重建計劃。重建之後嘅望廈社屋，樓高三十七層，由裙樓同兩座塔樓組成，將提供唔少過七百五十個單位。另外，地底三層會起公共停車場，提供五百個私車車車位；亦會響地面起公共巴士轉乘站。同時，望廈體育館會納入重建計劃，將佢一齊拆卸重建，而重建之後嘅望廈體育館面積會比宜家大五倍。。
原來嘅望廈社屋租戶會由2010年9月開始陸續安排搬到新起嘅望廈社屋一期，而望廈社屋二期嘅重建工程將會響租戶搞掂嗮搬遷之後先會開工，但之後工程因為政府同承建商傾唔掂數一直停工超過四年。
2016年，政府同原嚟望廈社屋第二期同望廈體育館地基承建商解約之後重新招標，今次重連埋體育館建築物一齊起。
2017年2月20號，政府公報刊登行政長官批示，政府判畀兩間合組公司起望廈社屋第二期同重建望廈體育館工程造價係十七點八億，將會分六年嚟畀，今年先畀二點三億葡幣；根據建設發展辦公室嘅網頁，工程範圍重包括望廈社會房屋嘅社會設施裝修工程同響文化局已經評定做紀念物「刻咗徽號嘅大石」周邊綠化同休憩區工程。工程完成之後會提供七百六十八個單位，公共巴士轉運站、公共停車場、綠化休憩區、社會設施同綜合體育館。
李南星

李南星（英文：Jonathan Lee Nam Heng，1964年11月7號—），籍貫廣東潮陽，新加坡華人男明星，而家係新傳媒私人有限公司部頭合約男藝人，喺新加坡同鄭惠玉並稱「新加坡一哥、一姐」，佢嘅男性魅力同從容不迫嘅大將之風，令啲人攞佢同國際知名藝人周潤發相提並論。

成為演員之前
成為演員之前，佢喺一間酒店做咖啡店侍應同攞行李，之後被當時嘅電視人毛威發掘。最初李南星拒絕，但毛威仍然邀請佢去睇電視台嘅環境，輾轉之後佢就入咗電視台，喺1986年出道。

開始走紅
李南星一踏入娛樂圈就做到主角，而《邊緣少年》就係李南星嘅成名作品，比起佢以往拍過嘅戲中，呢套戲佢戲份重得多。之後佢仲得到「新加坡周潤發」嘅美譽，就連周潤發喺1984年新加坡紅星大獎頒獎畀佢嗰陣，都講笑話叫佢唔好去香港發展，唔係嘅話佢會冇工開。
從1994年到2003年，佢連續十年當選新加坡紅星大獎最受歡迎男藝人之一。
佢嘅知名度，甚至吸引香港老戲骨李香琴欣賞，喺1994年，李南星喺《龍鳳呈祥》飾演李香琴個仔，兩人喺入面有好多對手戲，李香琴曾經邀請佢去香港發展，但當時李南星覺得自己仍然喺摸索階段，而且覺得驚而拒絕。

沉迷賭博嘅人生
李南星憑賭博劇《雙天至尊》系列深情賭王言飛嘅角色，獲得好高知名度，但亦因為賭博，佢步入咗人生嘅谷底。
李南星喺2018年同2021年，分別接受香港基督教媒體視博恩節目《星火飛騰》同新傳媒電視節目《神秘嘉賓》接受訪問嘅時候，佢就透露咗當時嘅經歷，話自己當時喺娛樂圈雖然發展唔錯，但都擔心演藝合約會被中斷，所以嘗試自己投資做生意，但就俾人呃咗100萬新加坡元，喺結束自己嘅生意後，佢急於還債（有成200萬新幣）想走捷徑，覺得唔知拍到幾時先可以還嗮，然後佢當時又咁啱拍緊《雙天至尊2》，佢諗住可以好似喺套戲入面咁樣好快贏啲錢返嚟還債，於是就攞住20萬去咗雲頂嘅賭場，仲着埋當時拍劇嘅戲服，當時賭場當佢係VIP咁迎接，但最終都被賭博打敗，債台高築，高達300萬新幣，走入咗人生谷底。佢憶述當時亦好難再借錢，唔識應對債主，為咗搵錢還債連一啲幕後工作同臨時演員都去做，要將身段放到最低。當時，佢甚至用菸酒麻醉自己，逃避人生。最後，佢用咗4年時間還嗮啲債。

成為基督徒
佢曾經試過尋求風水法師、算命師父嘅幫忙，亦試過到泰國求大佛牌來戴，但情況反而仲差。經歷過賭癮、酒癮、煙癮嘅困擾後，佢係2003年成為咗基督徒，而之前呃佢嘅合夥人，亦賠償咗佢嘅損失。佢2010年起開始喺唔同教會分享自己嘅經歷，2015年以自身經歷由他人動筆，出版咗《真實戲劇》（The Real Picture）一書，以「賭王」身份（佢係《雙天至尊》系列入面大受歡迎嘅角色）勸人回頭。而另一個新加坡基督徒男藝人陳泰銘喺2019年1月《星火飛騰》訪問嘅時候，亦曾經透露，向佢傳教嘅其中一個人，就係李南星。

成立經理人公司同埋發展唔同嘅生意
佢近年成立咗經理人公司LNX Global，主攻中國內地市場，旗下嘅藝人包括郭威樂、宋怡霏、陳欣淇、包勳評等等。另外佢亦同烘焙品牌推出自己原創口味嘅麵包“阿哥咖哩雞”同埋“阿哥干貝蝦米牛角麵包”。

婚姻生活
李南星曾經同女藝人楊莉冰喺1994年結婚，但去到2005年離婚。李南星曾經表示，佢哋分開嘅原因係性格不合，二嚟係各自追求自己嘅理想同事業，同第三者無關。

碎料
李南星喺2018年曾經話自己「Old School」，唔太習慣用社交媒體，除咗想保持一貫嘅低調外，亦唔想太依賴電子科技，失去真我。
佢喺唔少電視劇入面都演出賭場大亨、警察、律師等比較正經嘅角色。但喺《財神爺》入面，佢顛覆正經形象，佢曾經就話自己唔知點樣搞笑。
李博恩

李博恩，香港親中派政治人物兼航運交通界人士。

選舉經歷
喺2021年9月，佢當選成為香港特别行政區選舉委員會航運交通界委員。之後佢喺李家超無提政綱嘅情況下，有份提名李家超參與2022年香港行政長官選舉。
李卜克內西

李卜克內西（1871年8月13號—1919年1月15號）係德國馬克思主義政治人，德國共產黨其中一位創辦人。
李原種

李原種，係大韓民國嘅一個男藝人同埋演員。
李卓耀

李卓耀（Lee Cheuk Yiu，1996年8月28號—）係香港男子羽毛球員，13、14歲左右入選香港羽毛球代表隊，曾經喺2013年亞洲青年運動會攞到羽毛球男子單打銀牌。
李卓謙

李卓謙（英文：Trevor Lee，1990年9月13號—）係香港無綫電視嘅新聞從業員，而家職位係翡翠台新聞主播兼港聞組高級記者。

簡歷
李卓謙中學讀大角咀聖芳濟書院，之後升讀香港樹仁大學新聞與傳播學系，2012年大學畢業後，加盟無綫電視新聞部。

採訪經歷
2016年1月16號，去臺北市採訪第14屆中華民國總統選舉。
2016年2月6號，去臺南採訪美濃地震。
2016年4月1號，喺慈雲山發射站報道亞視牌照結束。
2018年2月7號，去花蓮縣採訪2018年花蓮地震。
2018年6月9號，去星加坡採訪侵金會。
李占記

李占記（注意占字嘅讀法，讀「詹」，粵拼：lei5 zim1 gei3）係中國廣東廣州嘅一間老字號鐘錶舖，喺1915年由李蘭馨一手創辦，位置喺越秀區中山四路348號（北京路同中山四路交界東北角，舊時廣州市兒童公園附近）。
而家呢間鐘錶檔主要經營勞力士、OMEGA、浪琴、獵諾落地座鐘等幾十個系列嘅中高檔鐘錶，重以精工修配名牌鐘錶為主。人客嚟嗰間舖重可以睇嗮成個維修鐘錶嘅過程。
李卓立

李卓立，香港親中派政治人，香港再出發大聯盟發起人之一。
添田隆司

添田隆司（1993年3月15號—）係日本足球員，司職中場，效力藤枝MYFC。
添姆

添姆（Dominic Thiem，多數譯泰姆，1993年9月3號—）係奧地利男子職業網球員，亦係家陣[咩時候？]世界第三男子網球員。

球員生涯
添姆係右手揸拍，單手反手，2011年轉打職業賽。教練係尼古拉斯馬蘇。
添布頓

添布頓（粵拼：tim1 bou3 deon6，英文：Timothy Walter Burton，1958年8月25號—），係美國嘅電影導演、製片人，喺加州伯班克出世。佢嘅作品因為有黑暗、哥德、死亡嘅風格而出名。
添田豪

添田豪（1984年9月5號—）係日本一職業網球員。

球員生涯
添田豪係右手揸拍，2003年轉打職業賽事。
添福道

添福道（英文：Tim Fuk Road），係香港九龍九龍塘嘅一條馬路，由沙福道開始，去到羅福道。條街比區內其他街遲好多起，所以唔似得其他街用英國郡名。
添姆·華拿

添姆·華拿（粵拼：tim1 mou5 waa4 naa4，德文：Timo Werner，1996年3月6號—）係個德國足球運動員，司職前鋒同翼鋒，而家由德甲球會RB萊比錫借去熱刺。
李善敏

李善敏（英文：C Man，10月14號—），係香港女歌手同演員，2016年出道，前女子組合星座少女成員。
李善恒

李善恒（英文：Jacky Lei，1978年6月3號—），係香港男演員，而家係無綫電視基本藝人合約藝員。佢透過參加2007年度香港先生而入行。
李嘉兒

李嘉兒（英文：Lee Ka Yi，1993年11月25號—）係香港女壁球手，參加過2018年耶加達亞運。
李嘉圖

李嘉圖（David Ricardo，1772年4月18號—1823年9月11號）係英國經濟學家，對古典經濟學好有影響力，又提出李嘉圖等價定理。
楓園下馬氏大宗祠

頭門面闊三間16米，深兩間8.1米，十三架。門口兩邊有花崗石包台，牆有八仙同「水浸金山」圖形，上高掛陽刻嘅「馬氏大宗祠」匾，落款「乾隆歲次乙酉年」；門口兩邊對聯：「汴水家聲遠、扶風世澤長」。前後檐口各兩條石檐柱，蝦公樑，四步樑。第二沓面闊三間16米，深三間8.3米，十五架。前後檐口各兩條花崗石柱，中間4條木金柱。中堂面闊三間16米，深三間11.3米，十七架。前後檐口各兩條花崗石柱，中間4條木金柱，後金柱中間有屏風，掛「金紫堂」匾，名源自嶺南馬氏祖上二封金紫嘅典故。享堂面闊三間16米，深三間9.5米，十五架。花崗岩石柱躉，檐口兩條石柱，中間4條金柱承重。神位有楓園下遠祖至近祖神主牌，側邊掛平西王像。

史
嶺南馬氏四世祖地龍公，喺南宋末年由新會金紫街，遷入番禺縣鳳凰峒（即後來嘅楓園下村）落腳，成爲楓園廈房始祖。後來地龍公嘅七、八世孫同村民夾錢起祠堂，初時得兩沓，九、十世孫嗰時又起多兩沓。清康熙二年（1663年）同光緒十一年（1885年）大修；1998年修祠堂瓦面。2007年7月，享堂俾白蟻蛀到就來冧，楓下村委組咗個重修籌建組，聯合有關單位同部門、村民出錢重修成間祠堂。2011年12月15號列入咗蘿崗區登記保護文物名錄。
楓園下

楓園下，亦寫楓園廈，喺帽峰山北麓嘅九佛片丘陵地帶，係屬廣州市黃埔區九龍鎮楓下行政村管嘅村。楓園下佔地12.8km²，有鳳凰河流經。清代屬番禺縣慕德里司，1960年屬廣州市郊區九佛公社新風大隊，1984年屬白雲區九佛公社楓下大隊，1986年屬白雲區九佛鎮楓下村，2004年6月屬白雲區鐘落潭鎮九佛片楓下村，2005年8月屬蘿崗區九龍鎮楓下村。2010年開始，呢個村被劃分屬中新知識城嘅一部分。2015年9月開始屬黃埔區九龍鎮楓下村。
世居村民多數姓馬。南宋時期，始祖馬地龍帶住馮氏、阮氏由新會金紫街遷入。2015年年尾，戶籍人口約莫7300。居民都係漢族，屬廣府民系。
楓林小館

楓林小館（Fung Lum Restaurant）係香港一間執咗笠嘅酒樓，喺新界大圍村南道45-47號地舖，出名菜式有紅燒乳鴿、荔芋香酥鴨。

史
楓林小館喺1950年開張，老細係由中國大陸走難到香港、有大學學歷嘅彭氏家族成員，嗰時係間小食舖，喺而家沙田新城市廣場嗰頭，舖名係嚟自佢哋鄉下陸豐楓林，到1953年轉營做餐館。嗰時佢引入未普及嘅冷氣機，吸引唔少明星幫襯，譬如白雪仙、胡楓、謝賢。1977年，舖頭搬到大圍。佢哋曾經喺尖沙咀、銅鑼灣甚至美國加州等地開過七間分舖，但最後淨低大圍總舖。因為老細年紀大，又無人接手，所以喺2016年3月底執笠。
楓樹窩

楓樹窩（英文：Fung Shue Wo），係香港青衣島東北面一笪地方，有條楓樹窩村。隨住青衣新市鎮發展，楓樹窩村要搬位，改叫楓樹窩新村。
楓樹窩村籃球場

楓樹窩村籃球場，香港公園之一，遊樂場之一，喺青衣楓樹窩，清譽街楓樹窩村，英文叫Fung Shue Wo Resite Village Basketball Court。行政上歸葵青區。設施有籃球場，歸康樂及文化事務署管。
楓樹街

楓樹街（英文：Maple Street），係香港九龍深水埗去大角咀嘅一條馬路，由大埔道開始，去到洋松街交界。街名係嚟自楓樹。
楓樹窩路

楓樹窩路（英文：Fung Shue Wo Road）係香港新界青衣島一條路，北接担杆山路，南到青衣碼頭巴士總站，全長約莫1.1公里。楓樹窩路同青敬路一樣都係連接青衣島南北嘅主要道路。
維基同享有多媒體嘅嘢：Fung Shue Wo Road
楓樹窩體育館

楓樹窩體育館，香港室內體育館之一，喺青衣楓樹窩路十號，青衣邨第二期，英文叫Fung Shue Wo Sports Centre。行政上歸葵青區。設施有籃球場、排球場、羽毛球場、活動室、健身室。
楓園上

楓園上，亦叫七星莊、劉家村，喺帽峰山北麓嘅九佛片丘陵地帶，係屬廣州市黃埔區九佛街道楓下行政村管嘅村。楓園上佔地2.6km²，有鳳凰河流經。清代屬番禺縣慕德里司，1960年屬廣州市郊區九佛公社新風大隊，1984年屬白雲區九佛公社楓下大隊，1986年屬白雲區九佛鎮楓下村，2004年6月屬白雲區鐘落潭鎮九佛片楓下村，2005年8月屬蘿崗區九龍鎮楓下村。2015年9月開始屬黃埔區九龍鎮楓下村，2019年4月18號改屬黃埔區九佛街道。楓園上村村民姓劉，始祖喺宋代由福建城遷出，經南雄、興寧、新會，遷入楓園上。2015年年尾，戶籍人口約莫500，實有戶籍居住人口約莫1200。居民都係漢族，屬廣府民系。
清水彩香

清水彩香 ，係日本嘅一個女藝人同埋配音員。
清水慶記

清水慶記（1985年12月10號—）係日本足球員，司職守門員，效力群馬草津溫泉。
清水敏孝

清水敏孝 ，係日本嘅一個男配音員。

配音作品一覽
呢個表唔完整，歡迎加料。
清水梨紗

清水梨紗（1996年6月15號—）係日本足球員，踢後衞，係班霸曼城女子隊同日本女子足球代表隊成員。
清水武士

清水武士（1975年8月18號—）係日本足球員，司職中場，效力過平塚比馬，及甲府風林。
清水心跳

清水心跳（日文：清水エスパルス）係日本一支職業足球隊，日本甲組職業足球聯賽（J1）球隊之一。球會根據地係靜岡縣靜岡市，主場係日本平運動公園競技場。

史
1991年成立。1992年加入日本職業足球聯賽。
清水愛

清水愛 （粵拼：cing1 seoi2 oi3 ），係日本嘅一個女藝人同埋配音員。
清水慎太郎

清水慎太郎（1992年8月23號—）係日本足球員，司職前鋒，效力大宮松鼠。
演算法作曲

演算法作曲（algorithmic composing）係指用各種嘅演算法嚟作曲嘅做法，好多時會用到人工智能技術。
演藝道

演藝道（英文：Performing Arts Avenue）係香港一條街，喺灣仔最西便，北面連接龍和道、龍匯道、分域碼頭街交界，南面連接夏愨道、告士打道交界，向北行車。隔籬向南行車線係分域碼頭街一部份。演藝道個名嚟自隔籬香港演藝學院。
維基同享有多媒體嘅嘢：Performing Arts Avenue
演算法熵

演算法熵（粵拼：jin2 syun3 faat3 soeng1），又叫柯爾莫哥洛夫複雜性（Kolmogorov complexity），數學符號係 ，係理論電腦科學同相關領域上用嚟量度一件物件嘅複雜性嘅一個指標，一件物件嘅演算法熵係指要產生嗰件物件嘅程式嘅最短可能長度。

概論
睇埋：複雜同演算法
演算法熵以攞嚟比較唔同物件嘅複雜度。舉兩個簡單嘅例子說明，想像以下呢兩串符號：
abababababababababababababababab（串 1）
4c1j5b2p0cv4w1x8rx2y39umgw5q85s7（串 2）
呢兩串符號長度一樣，但喺複雜度上唔同：串 1 可以描述為「將『ab』寫 16 次」，即係 write ab 16 times 噉嘅碼－段碼淨係用咗 17 個符號；相比之下，串 2 冇乜明顯嘅規律，唔能夠用一句嘢簡單噉描述嗮，所以要部電腦死記住 write 4c1j5b2p0cv4w1x8rx2y39umgw5q85s7 嘅碼－段碼有成 38 個符號。所以如果用演算法熵做準則嘅話，串 1 簡單過串 2。
好似係文頭幅附圖噉。幅圖像係用曼德博集合（Mandelbrot set）所產生嘅一幅碎形（fractal）。如果想要一部電腦記住呢幅圖，可以有兩個方法：一係要部電腦好似傳統嘅點陣圖噉，死記住幅圖每一點係乜嘢色，如果用 24-位元色嚟記嘅話，成幅圖需要用成 1,620,000 個位元組先至記得到；另一方面，部電腦又可以齋靠記住產生幅圖嘅算式，並且喺用家想睇幅圖嗰陣即場用記住嘅算式砌返幅圖出嚟（睇埋向量圖像），而呢個做法花嘅位元組數目會細好多－呢幅圖嘅演算法熵會遠遠細過 1,620,000 個位元組。
演算法效率

演算法效率（algorithmic efficiency）係指一段演算法行起上嚟花費幾多運算資源。高效率嘅演算法能夠用少嘅資源做多嘅工作。
演繹推理

演繹推理（粵音：jin2 jik6 teoi1 lei5；英文 deductive reasoning），簡稱推論，又叫數學推論法，係一種推理方法。只要前提真，噉由前提推出黎嘅結論都一定會係真。但如果啲前件唔真確，噉結論就未必真確。

肯定前項
如果  係真確， 就會係真確，。
係真確。
結論： 係真確。
舉個例說明：
如果一個人係蘇格拉底（），噉「佢係一個人」（）呢句嘢會係真確，。
某某係蘇格拉底（ 真確）。
某某係一個人（ 真確）。

否定後項
如果  係真確， 就會係真確，。
唔係真確。
結論： 唔係真確。
舉個例說明：
如果一個人係蘇格拉底（），噉「佢係一個人」（）呢句嘢會係真確，。
某某唔係人（ 唔真確）。
某某唔係蘇格拉底（ 唔真確）。
林穎嫺

林穎嫺係1987年香港小姐競選季軍得主。原籍廣東三水，喺香港出世同長大，喺九龍城新法書院畢業。參選香港小姐之前，已經喺新藝城做合約演員，曾經係第二代開心少女組成員。1990年去咗美國南加州大學進修，今下已經移民美國，已婚。
林祥太

林祥太（1995年2月24號—）係日本足球員，司職前鋒，效力熊本羅亞素。
林秀卿

林秀卿（韓文：임수경惑림수경，1968年11月6號—）係大韓民國政治人兼社會運動家。
林穂之香

林穂之香（1998年5月19號—）係日本足球員，踢中場，曾經喺2019年間為日本女子足球代表隊出場1次。
林積燦

林積燦，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
林秀怡

林秀怡（英文：Kirby Lam Sau Yi，1991年7月5號—），係香港女演員，喺香港出世，因為參與第23期無綫電視藝員訓練班畢業之後做咗無綫電視藝人。

簡歷
林秀怡讀過佛教茂峰法師紀念中學。
2017年，林秀怡同佢藝訓班識嘅老友葉婷芝喺旺角開餐廳。

演出
呢個表唔完整，歡迎加料。
林宥喬

林宥喬（英文：Lam Yau Kiu, Edgar，1991年4月5號—），原名林健生（英文：LAM Kin Sang, Edgar），係前香港無綫電視男藝人，2012年第26期無綫電視藝員訓練班學員。2019年9月底離開無綫。
林宥嘉

林宥嘉（粵拼：lam4 jau6 gaa1；英文：Yoga Lin；1987年7月1號—）係臺灣男歌手。喺屏東縣出世，國立鳳山高級中學畢業、國立東華大學運動與休閒學系肄業。
林定強

林定強，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
林宣武

林宣武，香港親中派政治人，香港再出發大聯盟發起人之一。
林家冰

林家冰（英文：Lenna Lim，1988年11月21號—）係馬來西亞女藝人，彭亨州關丹人。有翻版陳法拉之稱。
林宜養

林宜養，香港律政司人員。
佢因為喺一啲同香港反送中運動相關嘅案件入面代表政府，所以得到一啲媒體嘅關注，亦因為咁曾經被美國國會暨行政當局中國委員會點名，批評佢有份侵犯香港人人權。
沙頭角公路

沙頭角公路係香港早期起嘅公路，連接北區嘅粉嶺同埋沙頭角，屬南北走向，起點喺粉嶺新運路，終點喺沙頭角順隆街，全長約莫10.5公里，共分為四段（龍躍頭段、馬尾下段、禾坑段、石涌凹段），由馬會道至坪輋路一段係雙程四線分隔車道（係路政署喺1995年至1999年擴建），其餘路段係雙程雙線道路。沙頭角公路大部分路段限速為每個鐘頭50公里，但係禾坑段限速就達每個鐘頭70公里。
沙頭角公路係繼青山公路同埋大埔公路後，香港政府起嘅第三條主要公路，喺1927年正式通車。呢條路嘅通車，間接令當時嘅九廣鐵路沙頭角支線（全長11.67公里，1912年4月通車）喺一年之後嘅1928年停辦咗。
沙頭角公路曾經係香港車返中國大陸嘅重要通道，但係隨住落馬洲口岸落成，沙頭角口岸嘅重要性已經日漸下降。
沙頭角支綫

沙頭角支綫（Sha Tau Kok Railway），又叫沙頭角鐵路，係九廣鐵路英段一條停辦咗嘅支綫，1912年4月1號到1928年4月1號期間營運，喺香港新界東北，由粉嶺站通去沙頭角。
沙頭角海

沙頭角海（英文：Sha Tau Kok Hoi，又叫做Starling Inlet）係香港一海，喺新界沙頭角對出，海處於北區，同深圳做邊境。沙頭角海通大鵬灣，沙頭角河出口。佢係香港禁區範圍入便，入便有個島叫鴉洲。

名
英文名Starling Inlet，Starling係船名，屬英軍，經常守香港。Inlet指河口出海，海伸一臂入去，依處指大鵬灣伸入去。
沙頭角公路交匯處

沙頭角公路交匯處（Sha Tau Kok Road Interchange）係香港一公路交匯處，喺新界北萊洞附近，駁通沙頭角公路同香園圍公路。交匯處呈長圓形，喺正梧桐河上便，除咗駁通兩條公路，亦兼駁禾徑山路。沙頭角公路去到依處就入咗廻旋處，為東西兩端，而香園圍公路就以天橋橫越廻旋處，禾徑山路就喺廻旋處西北面入。
22°31′18″N 114°10′47″E﻿ / ﻿22.521577°N 114.1796°E﻿ / 22.521577; 114.1796
沙頭角河

沙頭角河（Sha Tau Kok River）係香港同深圳之間一條河，喺香港同中國大陸邊界上便。條河出海地方響沙頭角，流入沙頭角海，出去大鵬灣。沙頭角河對香港來講，係邊境禁區。
中英街原本係沙頭角河尾，後尾填平咗做街。

源頭
沙頭角河作為界河，定義就係由伯公坳東便山谷，水向東流做界。不過呢個唔係沙頭角河最長嘅支流，梧桐山豆腐頭向東南流落來。
柴狗幣

柴狗幣（Shiba Inu）係種加密電子貨幣，用柴狗做嘜頭，2020年開始發行，定位做「狗狗幣殺手」。
柴璐

柴璐（粵拼：caai4 lou6；1977年3月26號—）係中國中央電視台嘅中國主持人。

生平
柴璐1977年3月喺陝西西安出世，喺西安第二中學讀小學。
1995年進入中國傳媒大學廣播專業，1999年畢業，2005年獲清華大學公共管理學碩士學位。
柴璐嚮1998年加入中國中央電視台，佢嚮1999年至2007年主持《海峽兩岸》節目，佢主持《午夜新聞》、《新聞直播間》、《國際時訊》、《新聞30分》。
佢嚮2013年參加春晚，同李文靜、王梁唱咗《美麗新世界》。
柴田慎吾

柴田慎吾（1985年7月13號—）係日本足球員，司職後衞，效力過札幌岡薩多，及草津溫泉。
柴王

柴王（日文：シバオー）係漫畫家布浦翼嘅作品。單行本出咗6本。
柴田壮介

柴田壮介（2001年5月26號—）係日本足球員，打中場位置，效力湘南比馬。
柴特金

柴特金（Clara Zetkin，1857年7月5號—1933年6月20號），係德國女性社會運動家，馬克思主義者，被睇成係國際女權運動嘅先驅人物 。
柴玲

柴玲（1966年4月15號—）係六四運動學生領袖，山東日照人，之後去咗美國哈佛大學讀企業管理碩士，而家做電腦公司老闆。
柴狗

柴狗（日文：柴犬）係日本嘅一個獵狗狗種，外形比較細隻。
柴田大地

柴田大地（1990年8月13號—）係日本足球員，司職守門員，效力過藤枝MYFC，及富山勝利。
柴田峡

柴田峡（1965年12月8號—）係退役日本足球員，教練，執教過松本山雅。
榮氏

榮（粵拼：wing4）係唐人姓氏，喺《百家姓》裏頭排第199位。

名人
呢篇榮氏係同姓氏有關嘅楔位文章，重未寫完嘅。麻煩你幫手充實佢。
榮祿

榮祿（1836年4月6號—1903年4月11號），字仲華，號略園，係晚清軍人、政治人，大清末代皇帝溥儀嘅外公。滿族，瓜爾佳氏，正白旗人。
榮芳街市場天台兒童遊樂場

榮芳街市場天台兒童遊樂場，香港公園之一，遊樂場之一，喺新界葵涌，葵芳榮芳街，榮芳街市場天臺，英文叫Wing Fong Street Market Roof-top Children's Playground。行政上歸葵青區。設施有戶外乒乓球檯。
榮昌

榮昌（粵拼：wing4 coeng1）係中華人民共和國重慶市轄區，舊時係縣，喺重慶西邊。2015年4月28號，榮昌撤縣設區。
榮福中心

榮福中心（Wing Fok Centre）係座香港居屋屋苑，喺新界北區粉嶺聯和墟，總共有六棟樓，1994年入伙，私人機構參建。
榮耀之路

榮耀之路（拉丁文：Cursus honorum）係指一套喺羅馬共和國同羅馬帝國初期，啲政治人物喺政府度擔任各種職位嘅次序。
榮華

榮華（Wing Wah）係香港一間飲食集團，1950年喺元朗開張，有兩大業務，榮華餅家同埋榮華酒樓。榮華餅家為餅家，主要賣唐餅，以首創白蓮蓉月餅出名，亦有賣臘腸、嫁女餅、糭。榮華酒樓為酒樓，主要係賣懷舊菜同圍村菜。
泛位數

泛位數（疑音譯自英文：pandigital number）又稱十全數，指其組成嘅各位數字嘅位數包含0-9嘅數字嘅數。
1223334444555556666667777777888888889999999990係其中一個十進制例子。

缺零泛位數
組成嘅各位數字嘅位數包含1-9嘅數字嘅數。
喺十進制中最細嘅缺零泛位數係123456789。
缺零泛位數嘅數123456789、123456798、123456879、123456897、123456978、123456987、123457689、123457698（OEIS數列A050289）。

泛位數 (含零泛位數)
組成嘅各位數字嘅位數包含0-9嘅數字嘅數。
喺十進制中最細嘅泛位數係1023456789。
泛位數嘅數1023456789、1023456798、1023456879、1023456897、1023456978（OEIS數列A050278）。

泛位質數
喺十進制中，1-9嘅數字均出現一次嘅話，屬於規限缺零泛位數；0-9嘅數字均出現一次嘅話，屬於規限泛位數。
喺規限缺零泛位數和規限泛位數嘅數字和係45。
所有規限缺零泛位數和規限泛位數必定係9嘅倍數，所以必定係合數。
最少嘅缺零泛位質數係1123465789（OEIS數列A050290），最少嘅泛位質數係10123457689（OEIS數列A050288）。

其他
喺規限泛位數中有三角形數、平方數。
喺規限泛位數中冇嘅次方數。

其他類別嘅數含有泛位數
123456789 = 最細嘅缺零泛位數。
139854276 = 最細嘅缺零泛位平方數。
923187456 = 九位數中最大嘅缺零泛位平方數。
987654321 = 九位數中最大嘅缺零泛位數。
1023456789 = 最細嘅泛位數。
1026753849 = 最細嘅泛位平方數。
3816547290 = 累進可除數
9814072356 = 十位數中最大嘅泛位平方數，十進制中最大嘅各位數字冇重複嘅次方數。
9876543210 = 十位數中最大嘅泛位數。
12584301976 = 最細嘅泛位立方數。
12345678987654321 = 最細嘅缺零泛位廻文平方數，111111111嘅平方。
1023456789876543201 = 最細嘅泛位迴文數。
1023456987896543201 = 最細嘅泛位迴文質數。
泛太平洋戰略經濟夥伴關係協定

泛太平洋戰略經濟夥伴關係協定（Trans-Pacific Partnership，TPP）係由亞太經濟合作組織成員搞嘅自由貿易協定，喺2015年10月5號傾得成。美國喺2017年1月23號退出。
泛民主派

泛民主派（英文：Pro-democracy Camp），簡稱泛民，本稱民主派，有時又叫做香港右派，係香港傳媒同學者等由2004年起常用嘅辭彙，廣義指支持香港推行西方民主同普及選舉嘅政治人及組織；當中部分黨派亦要求中華人民共和國實行西方民主、結束中國共產黨一黨專政。佢哋唔止經常會同中共支持嘅港共政府同親中共嘅親中共派議員針鋒相對，重係西方世界嘅大外宣主力。

基本理念
睇埋：非建制派
泛民主派嘅基本理念有：
支持平反六四
支持中國民運
改善同維護香港人權
要求落實香港行政長官、香港立法會全面真普選
泛民主派共同訴求包括要求特首同立法會落實真普選，著重監察政府運作，當民主、人權、平等、公義同自由做香港社會嘅重要價值。

歷史
睇埋：香港民主運動
泛民主派一直高舉香港民主運動嘅大旗，佢哋嘅歷史開始追溯到1980年代嘅中英談判。喺之前，英籍嘅貝納祺喺1949年成立嘅香港革新會同埋其他政團亦都曾經爭取過全面直選，但係冇乜影響力。
1950年代至1960年代，香港社會普遍受到冷戰思維嘅影響，民間組織大致分成支持中國共產黨嘅左派（信奉香港親共意識）及支持中國國民黨嘅右派。六七暴動後，左派抬唔起頭，受盡港英政府打壓；而右派亦因為蔣介石瓜老襯，加上逐漸融入咗香港社會，勢力有所下降。
喺1970年代嘅爭取中文成為法定語文運動、反貪污捉葛柏、文憑教師薪酬運動、金禧事件、保釣運動、艇戶事件等，多數由新興嘅民間團體領導。熾熱嘅社會運動風潮，因此聚集咗一批關注社會嘅人士，為1980年代泛民主派嘅興起奠定基礎。
踏入1980年代，中華人民共和國同英國開始就香港前途問題展開討論，民間嘅論政團體亦好似雨後春筍咁發展起嚟，例如早喺1973年司徒華創立嘅教協，楊森、張炳良等人喺1983年創立嘅匯點，陳偉業、李永達、馮檢基喺1986年成立嘅民協，何俊仁所屬嘅太平山學會等，發表民主回歸嘅訴求同埋參與殖民地政府因應《中英聯合聲明》而發展嘅英式代議民主，參與第1屆香港立法局選舉。
1984年，《中英聯合聲明》簽訂，數以千計嘅市民出席開始喺高山劇場搞嘅「高山大會」，討論《香港基本法》嘅起草同埋未來政制問題，並且要求殖民地政府喺1988年第2屆香港立法局選舉入面舉行直選（八八直選），重收集到22萬嘅簽名向政府施壓，但係建議最後畀港督衛奕信否決。高山大會亦要求基本法起草委員會喺《基本法》內容加入民主政制。
1986年，由百幾個社運、壓力團體阿頭發表「一九零人政制方案」，支持普選香港行政長官同埋1997年至少有半數立法局議席由直選產生。11個民間團體亦以呢樣嘢為基礎喺10月27號組成咗民主政制促進聯委會（民促會），由司徒華同埋李柱銘兩位基本法草委領導，泛民主派略見雛型。因應當年北京希望可以順利過渡，香港各界人士做咗中共統戰拉攏嘅對象，直至六四事件發生之前，泛民主派同中共中央關係好好。
1989年4月15號，支持改革嘅中共中央總書記胡耀邦瓜老襯，北京同埋各大城市捲起學潮，泛民主派亦都熱心力撐學運，並且呼籲香港市民上街。5月，四五行動等團體同埋香港專上學聯分別响天星碼頭同埋新華社香港分社進行絕食同埋靜坐，聲援北京學生。
5月21號，100萬人上街遊行，支聯會成立，由司徒華做阿頭。5月27號，香港演藝界响跑馬地馬場舉行咗連續12粒鐘嘅「民主歌聲獻中華」演唱會，籌得1,200萬港幣支援北京學運。5月28號，香港共有150萬人（佔當時全香港嘅四分之一人口）參加響應北京號召而搞嘅「五二八大遊行」。
6月4號清晨，解放軍同埋武警部隊進行六四清場，香港市民喺電視前面得知噩耗，全城悲憤。喺街上，唔少人嘅手臂都綁上黑絲帶以悼念死難者，並且發起多次示威聲討中共政權。支聯會原本計劃於6月7號搞三罷（罷工、罷課同埋罷市），但係由於前一日出現碧街事變，所以最後取消三罷。由1990年到2020年，支聯會年年都搞六四遊行同埋維園六四燭光晚會，而「平反六四」亦成為咗泛民主派嘅核心信念；六四事件之後，司徒華、李柱銘等人退出基本法起草委員會，至此泛民主派同中共中央關係決裂。
喺1991年第3屆香港立法局選舉、1995年第4屆香港立法局選舉，泛民主派喺地區直選選舉佔盡壓倒性優勢，當中喺1991年9月15號選出嘅18個地區直選議席入面，佢哋就贏咗17個（除咗新界西選區嘅黃偉賢輸畀戴展華之外），當中14席係由港同盟、匯點嘅候選人贏得，剩低3位泛民主派當選人就有民協馮檢基、無黨籍嘅劉慧卿、黃宏發，但同年12月8號嘅新界西選區補選，黃偉賢贏出補選，幫泛民主派全取18個地區直選議席；1992年6月22號吳明欽與世長辭，佢留低嘅立法局直選議席就响8月30號進行補選，結果何俊仁輸畀鄉事派鄧兆棠，泛民主派嘅直選議席又變番17席；1995年，泛民主派受惠於彭定康提出嘅新九組政改方案，喺60個立法局議席入面贏得31席，當中由港同盟、匯點合併而成嘅民主黨贏得19個議席，成為港英時期立法局第一大黨，而民協亦有4個議席，就連一二三民主聯盟、街工、職工盟亦各佔一席，其他當選嘅獨立人士就包括陸恭蕙、黃宏發、吳靄儀、黃錢其濂、劉慧卿，1996年，劉慧卿、李卓人、劉千石、梁耀忠同埋黃錢其濂成為前綫嘅創會會員，而陸恭蕙就喺1997年成立民權黨。
由1998年第1屆香港立法會選舉到2016年第6屆香港立法會選舉，泛民主派每屆至少攞到20席，當中以2016年嘅29席為史上最多。但到咗2020年，泛民主派為咗抗議港府DQ郭榮鏗、郭家麒、楊岳橋、梁繼昌嘅立法會議員資格，引發咗香港泛民主派立法會議員辭職潮，至此，泛民主派喺香港立法會嘅議席清零。

過往
前綫（2008年11月同民主黨合併，惟解散方案被黨內會員否決。）
香港民主同盟（1994年同匯點合併，成為民主黨）
匯點（1994年同香港民主同盟合併，成為民主黨）
民權黨（2008年解散）
香港民主促進會
一二三民主聯盟（2000年解散）
民主政制促進聯委會（民促會）
太平山學會（成員後來多數成為港同盟嘅成員）

泛民主派立法會議員（2012-2016年度）
呢版要更新，以反映最新情況。加完料之後唔該拎走個模。

親泛民主派媒體
CP網絡電台（公民黨官方電台）
謎米香港 有多位節目主持人（梁國雄、陶君行、何秀蘭都係泛民人士，但其他大部分主持並未喺政制上作表態。
壹傳媒

立場親泛民人士
呢篇文可能有原創嘅嘢或者未查明嘅字句。請改好呢篇文，加參考資料。睇埋個討論頁。
呢度包括一啲曾公開表態支持香港泛民主派嘅公眾人士，但係本身唔係政治人物或者無高度參與香港政治。

演藝界、文化界人士
黃貫中，香港歌手，出席過2003年七一遊行，同喺某年商台頒獎禮公開暗示反對23條。
魏秋樺，香港息影電視藝人，曾出席聲討董建華大會及2003年香港區議會選舉泛民主派造勢大會，並作為演藝界代表談話。
蕭若元，香港著名編劇，人人都叫佢做「蕭才子」，曾經做過民主倒董力量召集人，喺第5屆香港立法會選舉嘅港島區直選入面，排喺劉嘉鴻名單嘅第二位。
王宗堯，香港藝人，外號「民主男神」，曾參與雨遮革命、香港修例風波。
何韻詩，香港歌手，2014年雨遮革命做過文化界監察暴力行動組發起人。
黃耀明，香港歌手。
周博賢，香港音樂人，謝安琪嘅長期合作伙伴，曾參選第6屆香港立法會選舉嘅體育、演藝、文化及出版界功能界別。
阮民安，香港歌手。
陸寵文：社會運動人士、網紅，《癲狗日報》前記者、MyRadio前主持

主持
吳志森 - 曾經喺電台中多次同建制派嘅梁美芬開火。
李慧玲 - 曾經喺2007年七一遊行出現，並且話呢個係自己嘅責任。
泛代數

泛代數（英文：universal algebra）係代數學嘅一門，研究代數結構呢樣嘢嘅本質。
泛德主義

泛德主義（德文：Pangermanismus 或者 Alldeutsche Bewegung）係一個基於族裔民族主義嘅政治概念，希望建立一個以日耳曼人為基礎嘅國家。
自從1871年德意志統一之後，泛德主義喺德國成爲咗重要嘅政治概念。到1933年，希特拉帶領納粹黨喺德國掌權，將種族主義成爲國家嘅優先思想。因爲以泛德主義爲先嘅納粹德國，喺二次大戰期間為世界帶嚟各種嘅災難，呢個概念到戰後時期成爲咗敏感話題。到今時今日，只有少數喺德國同奧地利嘅極右派仍然支持泛德主義。
泛函

數學入面，泛函係一種特別嘅函數，佢嘅定義域係由一拃函數組成嘅函數空間，值域就係實數或者複數，所以可以話佢係「函數嘅函數」。
泛函分析

圓形鼓皮嘅基礎震動模式之一。呢啲模式係函數空間上線性算子嘅特徵函數，係泛函分析入面一種常見嘅結構。
泛函分析（英文：Functional Analysis）係現代數學嘅其中一個分支，隸屬於分析學，佢嘅研究對象主要係函數構成嘅函數空間。泛函分析歷史根源係嚟自對函數空間嘅研究同埋對函數嘅變換（例如傅立葉變換）嘅性質嘅研究。呢個觀點對研究微分方程同埋積分方程好有用。
格爾木機場

格爾木機場（粵音：gaak3 ji5 muk6 gei1 coeng4）係喺中國青海嘅一個機場，喺1974年嗰陣起好兼且開放畀人用嚟搭飛機。
格理賓福

格理賓福（Gregory Benford，1941年1月30號—）係美國科幻小說作家同天體物理學家，佢喺加州大學歐文分校教書，係物理同天文學系嘅教授。
格羅寧根

格羅寧根（荷蘭文：Groningen），係荷蘭嘅第七大城，格羅寧根省首府，人口20萬。
格留邊登州

格留邊登州係瑞士一行政州域，全州面積7,105平方公里，人口20萬，州府庫爾。
格物致知

格物致知即係喺研究事物嘅過程入面得到知識或者良知，呢個係中國古代儒家思想入面一個重要嘅概念。《現代漢語詞典》解釋做：窮究事物嘅原理法則然後總結成理性知識。

理論史
「格物致知」最早記載嘅係《禮記‧大學》：「古之欲明明德於天下者，先治其國。欲治其國者，先齊其家，欲齊其家者，先修其身。欲修其身者，先正其心。欲正其心者，先誠其意。欲誠其意者，先致其知。致知在格物。」《易傳·說卦傳》亦都有寫：「窮理盡性，以至於命。」
到咗宋代，理學家程顥、程頤同埋朱熹等人，進一步將呢個意理發揚開去，將「格物致知」視為求學做人嘅重要功夫。程頤講：「今日格一物，明日格一件。積習既多，然後脫然自有貫通處。」朱熹亦都有話「所謂致知在格物者，言欲致吾之知，在即物而窮其理也。蓋人心之靈莫不有知，而天下之物莫不有理，惟於理有未窮，故其知有不盡也。是以《大學》始教，必使學者即凡天下之物，莫不因其已知之理而益窮之，以求至乎其極。」
但係，宋明儒學入面嘅另一個分支陸王心學就對「致知」提出咗唔同嘅睇法，喺宋代嗰陣，陸九淵曾經認為朱熹對「格物致知」嘅理解方法令到個系統「支離破碎」。而明朝嗰陣，王陽明就喺《大學問》寫咗呢一番說話：「『致知』云者，非若後儒所謂充擴其知識之謂也，致吾心之良知焉耳。良知者，孟子所謂『是非之心，人皆有之』者也。是非之心，不待慮而知，不待學而能，是故謂之良知。」
明代羅欽順認為，「格物」就係人對於外界事物嘅認識，亦即係「學問為主，而思辨輔之」。「致知」，就係當人進行思辨時所產生嘅理性活動，以「思辨為主，而學問輔之」。如果冇咗格物，唔去接觸外界事物，呢個認識就只不過係空想；冇咗致知，就會被各種事物嘅現象迷惑，所以呢兩樣嘢一定要互相補足。
根據魯迅喺《吶喊》嘅自序入面記載，喺清末嘅洋務學堂入面，將物理、化學呢啲學科叫做「格致」，亦即係格物致知嘅簡稱。
波利菲莫斯

波利菲莫斯（古希臘文：Πολύφημος / Polyphēmos）係希臘神話裏面一個角色，獨眼巨人，想食奧德修斯同埋佢啲手下，奧德修斯還手嗰陣插盲咗佢隻眼。

奧德修記
内文：奧德修記
奧德修斯佢哋航行，去到獨眼巨人嘅島，喺座島嘅大山窿裏面搵到大量嘅肉同芝士，點知獨眼巨人喺呢個時候返山窿，仲即場捉咗奧德修斯嘅兩個手下嚟食；為咗脫險，奧德修斯出計扮請獨眼巨人飲酒，而等到獨眼巨人飲醉之後，奧德修斯同佢啲手下就郁手攞一碌好尖嘅木樁插盲獨眼巨人隻眼，並且趁住此舉引起嘅混亂逃走。
奧德修斯一路走一路大聲噉笑獨眼巨人，途中提到自己個真名係乜。出乎所有人意料嘅係，原來獨眼巨人係海神普西頓個仔，佢知道咗奧德修斯係邊個，就向佢阿爸祈禱。普西頓聽到個仔嘅祈禱，知道自己個仔盲咗，就勃然大怒，施法咒奧德修斯，咒佢要十年都冇得返屋企。
波動方程

波動方程，係指一條關於波嘅方程式。

介紹
一般嚟講，波動方程可以寫成 ，有人寫 。
波動相干

波動相干（Coherence）係指兩股波動頻率同波形一樣。

同干涉嘅啦掕
睇埋：干涉
干涉（interference）係一種物理現象：當有兩股波動喺空間某個位相遇嗰陣時，佢哋會互相增強或者抵消；例如有兩條相干嘅光，如果佢哋同時照落去一塊屏幕嘅某一點上面，佢哋會互相增強或者抵消，增強嘅話嗰點會光咗，而抵消嘅話嗰點會暗咗。
依家想像下圖噉，觀察者由正上方望落去，有股波動向右手邊行進，撞到一塊黃色嘅平面，塊平面令到股波動唔能夠繼續正常前進，但塊平面上面有兩條幼嘅罅，通過呢兩條罅嘅波動會喺黃色平面後嘅空間當中進行干涉，喺某啲位度佢哋會互相增強，而喺某啲位度佢哋會互相抵消，形成干涉圖案。
喺物理學對干涉嘅研究上仲有得計數，精確噉計出啲互相增強嘅位同埋啲互相抵消嘅位分別會喺邊。
波動傳播

波動傳播（英文：wave propagation）係指波動嘅傳播，例如係光或者聲通過空氣嘅行進噉。
波叔

波叔（英文：Borat Sagdiyev，1972年2月27號）係英國影視作品入面一個虛構角色，由沙格畢朗高漢飾演，角色係位哈薩克記者。最出名嘅演出係電影《波叔出城》嘅主角。
波利斯拉夫

波利斯拉夫（英文：FK Mladá Boleslav）係捷克姆拉達-博萊斯拉夫一間職業足球球會，依家踢緊捷克甲組足球聯賽。
波動

波動（粵拼：bo1 dung6；英文：waves），好多時簡稱波，係通過空間傳遞能量嘅一種擾動。機械波要通過物質傳，而電磁波就可以真空傳。波可以由一點傳到去另一度，唔使點郁到媒介嘅粒子，淨係靠粒子喺自己位度振。

基本概念
睇埋：能量
喺物理學上，波動係指
擾動（disturbance）－一個或者以上嘅物理量喺平衡點嘅周圍來回變化（個物理量由  郁去 0，再郁去 ，跟住郁返去 0，然後再郁去 ... 當中  係場波動嘅振幅）；
而且呢股擾動會喺空間當中行進；
波動可以係有週期性嘅，即係每隔一段時間（週期；）就重複一次，而頻率  就係指每秒之內重複幾多次，；
－好似係水上面嘅波浪就可以噉想像：喺呢種波動當中，來回變化緊嘅物理量係粒子嘅位置 ， 數值會喺 、０ 同  之間來回噉郁嚟郁去，而呢股「令粒子來回上下郁」嘅力量仲會沿住水面傳開去。波動－包括波浪、聲同光在內－有好多物質冇嘅特性，例如係曉折射同繞射呀噉。至於要點樣證實光係種電磁性質嘅波動（電磁波），可以睇吓麥士維方程組相關嘅內容。
現實世界嘅漣漪（左圖）同相關嘅表面波現象，可以想像成水嘅粒子受到擾動而上下噉來回郁（右圖嘅抽象圖解），而且呢股擾動仲會沿住水面傳開去。

反射
内文：反射
反射係指波動（例如光）嘅波陣面喺兩隻唔同介質之間嘅位改變方向，並去返返去原本嗰隻介質裏面。舉個例說明，想像家陣有條光線由  點通過空氣（介質 1）前進，跟住射落去一塊鏡嘅表面（塊鏡表面嘅玻璃係介質 2），當條光線去到空氣同玻璃之間嘅位（）嗰時，條光線嘅一部份會變方向射返過去空氣（介質 1）嗰邊，射向  嘅方向；而當由一件物體射過嚟嘅光喺塊鏡嘅表面反射並且進入觀察者對眼嗰度嘅時候，觀察者就會睇到鏡所反射嘅鏡像。
光嘅反射會遵從反射定律：入射角等如反射角。

折射
内文：折射
折射係指光等嘅波動由一種介質傳遞到另一種介質嗰陣（例如由水傳遞入空氣，或者由冇咁熱嘅空氣傳遞入熱啲嘅空氣），因為介質密度唔同而方向變咗。折射之所以會發生，係因為是但攞一種波動嚟睇，佢都會喺唔同介質裡便以唔同速度前進。當一束光以一定嘅角度射入密度比較大嘅介質嗰時，佢會減慢速度並且向住法線嗰邊彎曲。而相反，當佢進入密度比較低嘅介質嗰時，佢會加速而且偏離法線噉彎曲。束光折射嗰時彎曲得有幾勁，視乎兩種介質之間嘅折射率。
折射定律呢條物理定律，描述光由一種介質傳遞去另一種嗰時會點彎曲。用日常用語講，折射定律係話入射角（入射嗰束光同介質表面法線之間成嘅角度）同埋折射角（折射咗嘅光同法線之間成嘅角度）嘅正弦（sine）比例等於兩種介質嘅折射率之比。數學化啲講，折射定律係噉表示嘅（上圖係圖解）：
當中  係正弦。

杜卜勒效應
内文：杜卜勒效應
杜卜勒效應講緊波源同觀察者有相對嘅郁動嗰陣，觀察者接收到嘅波頻率會同波源發出嘅波頻率唔一樣：如果波源係向住觀察者郁嘅，觀察者接收到嗰股波（同波源發出嘅波相比）頻率會高咗，而如果波源係離觀察者越嚟越遠嘅，觀察者收到嗰股波（同波源發出嘅波相比）頻率就會低咗。
用圖像化嘅方式表達。波源開始郁，但 ：
想像波源開始向右郁，而觀察者企咗喺波源嘅右邊（例如 (10,0) 嗰個位）。
當波源發放出一個新嘅波高峰（藍色線）嗰陣，因為佢向右郁緊，所以新高峰同前一個向右邊射出去嘅高峰之間距離（觀察者睇到嘅波長）望落好似短咗噉，短咗  咁多，即係話觀察者睇到嘅波長（）會係
如果觀察者企咗喺波源嘅左邊（例如 (-10,0) 嗰個位；佢離波源愈嚟愈遠），波長望落就會長咗。
洛普秋加河

洛普秋加河係俄羅斯一條河，屬瓦什卡河嘅右支流，位於科密共和國同埋阿爾漢格爾斯克州，河道全長152公里，流域面積1,620平方公里，河水主要嚟自融雪。
洛杉磯

洛杉磯高速公路系統縱橫發達，可媲美紐約市地鐵系統。
洛杉磯（英文：Los Angeles，英文讀音：[lɔːs ˈændʒələs]  聽），又叫做羅省、洛城，係喺美國西岸加利福尼亞州嘅大城市，有超過400萬人口，係加州第一、美國第二。

歷史
洛杉磯至今有幾百年歷史。1781年，墨西哥北部四十四「pobladores」喺加利福尼亞建立咗一個小城。其中兩個係西班牙人後裔，其餘嘅係印第安人或者非人血統。1876年，美國南太平洋鐵路修建到洛杉磯；大概1890年，洛杉磯地區發現石油，吸引大量人才。從此開始咗洛杉磯嘅大規模發展。

地理
西班牙文嘅Los Ángeles嘅意思係「天使」，係僅次於紐約嘅美國第二大城市。座落喺美國西岸加利福尼亞州南部，瀕臨太平洋東側嘅聖佩德羅灣同埋聖莫尼卡灣沿岸，背靠聖加布里埃爾山，面積1200幾平方公里。大市區包括洛杉磯縣同埋奧蘭治、文圖拉兩縣嘅一部分，以及貝弗利希爾斯、帕薩迪納、長灘等80幾個大小城鎮，總面積10567平方公里。城市座落喺三面環山、一面臨海嘅開闊盆地之中，除咗局部為丘陵之外，地面平坦，平均海拔84米，最高點埃爾西峰高1549米。一年四季陽光明媚，乾燥少雨，氣候溫和宜人，平均氣溫12度左右，1月平均氣溫13.7℃，7月23.4℃。年降水量只有357毫米，以冬雨為主。

氣候
洛杉磯喺地中海型氣候帶，氣候溫和，大體全年乾燥少雨，只係冬季降雨比較多。全年陽光充沛，基本上極少機會會喺冰點之下，所以落雪機率極細。年降水量僅379毫米，主要係冬雨。洛杉磯日夜溫差比較大，日間比較炎熱，就算係冬季，日間氣溫都有攝氏20度，夏季日間溫度就經常超過35度，甚至會有熱浪襲擊而搞到山火嘅情況。

治安
洛杉磯暴動期間，超過4,000名聯邦軍隊（包括陸軍同埋海軍陸戰隊）被派遣。
瓦茲暴動期間焚燒緊嘅建築物
街頭幫派「克里普斯幫」嘅塗鴉
洛杉磯嘅犯罪數字以前喺美國城市中排得好高，但自從最差嘅洛杉磯暴動時期以嚟，因為增加咗警察人數，並且引入咗治安部隊「聯合特遣部隊」，犯罪率已經大幅下降。截至2014年，CQ Press公司發表嘅全美安全城市排名中，洛杉磯排喺第五位（根據全美50萬人以上城市嘅安全排名）。喺日本，人哋認為三藩市治安好過洛杉磯，但根據排名，洛杉磯反而排得更高，除咗部分嘅貧民區之外，其實唔算好危險。
以寫字樓為主嘅市中心西面同埋市政廳至小東京一帶，喺90年代嘅時候好多空地，治安都唔算好，但自從市中心南部地區，包括史坦普斯中心等大型重建計劃開始後，治安已經大大改善，依家連夜晚都可以安全咁行街。再加上喺小東京附近，見到好多新嘅公寓落成，亦因為多咗新開嘅拉麵店，夜晚都好多人，特別係美國嘅顧客，呢個地方已經同以前好唔同，變得好熱鬧。
喺小東京南邊嘅斯基德羅區以前係貧民區，但依家已經變成咗露宿者同極度低收入者嘅臨時棲身地。有時喺呢度會有幾千名露宿者，因為呢個區有支援露宿者嘅設施，所以吸引咗大批人嚟。由於斯基德羅區同批發市場時裝區係隔離，夜晚時，時裝區好多露宿者會聚集喺度。

幫派
根據洛杉磯市警察局嘅數據，洛杉磯有大約45,000名街頭幫派成員，當中大概450個幫派以洛杉磯為基地。其中最有名嘅係非裔美國人幫派克里普斯幫同血幫，佢哋嘅基地係南洛杉磯。至於拉丁裔方面，洛杉磯係墨西哥幫派蘇里尼奧幫嘅發源地。因此，洛杉磯被稱為「美國嘅幫派之都」。

暴動
洛杉磯曾經多次發生大規模嘅暴動，其中最出名嘅有1965年嘅瓦茲暴動，造成34人死亡，1,032人受傷，約4,000人被捕。而1992年嘅洛杉磯暴動更加嚴重，導致58人死亡，約2,000人受傷，火災數量達到3,600宗，崩塌嘅建築物多達1,100間。

公共交通
洛杉磯縣城交通管理局同其他嘅機構營運一個廣泛嘅交通網絡。地下鐵同輕鐵路跨越洛杉磯縣。洛城嘅地鐵系統喺全美國第九繁忙，而佢嘅輕軌系統係全美第三繁忙。洛杉磯鐵路系統包括紅線同紫線嘅地鐵，同埋金線、藍線、綠線嘅輕軌列車。重有都會快速巴士，係快速公交系統，類似輕便鐵路，不過喺公路度行。除咗城市鐵路系統同巴士之外，重有Metrolink通勤火車，連接洛杉磯同附近較小嘅城區。

航空
洛杉磯主要嘅機場係洛杉磯國際機場（IATA代碼：LAX），佢嘅客運業務喺全球第五大、貨運業務就喺第六大。喺2005年，服務超過6000萬旅客同200萬頓貨物。洛杉磯國際機場唔單止係加州最繁忙嘅客運機場，亦係美國第三大嘅機場（如果剩喺計國際旅客數量，洛杉磯國際機場就排第二，僅次於第一大嘅紐約甘迺迪國際機場。
除咗洛杉磯國際機場之外，洛杉磯重有好多機場喺附近。
（IATA：ONT，ICAO：KONT）洛杉磯/安大略國際機場，喺洛杉磯有。
（IATA：BUR，ICAO：KBUR）Bob Hope 機場，或者叫做Burbank 機場。喺Burbank市，荷里活以北十分鐘車程到。
（IATA：LGB，ICAO：KLGB）長海灘機場，服務長海灘同海港地區
（IATA：SNA，ICAO：KSNA）John Wayne 機場
（IATA：PMD，ICAO：KPMD）洛杉磯/Palmdale區域機場

城際鐵路
喺洛杉磯聯合火車站，有太平洋Surfliner號、海岸星光號、西南行政官號同埋日落界限號呢啲城際火車開出。太平洋Surfliner號南行到聖地牙哥；海岸星光號北上去三藩市、波特蘭同埋西雅圖；而西南行政官號同埋日落界限號會開去美國東部。

友好城市
喺洛杉磯市府大樓隔離標誌住各個友好城市嘅牌。
加拿大 滿地可
希臘 雅典
新西蘭 奧克蘭
黎巴嫩 貝魯特
德國 柏林
法國 博都
澳大利亞 布里斯班
以色列 埃拉特
埃及 吉薩
中國 廣州
意大利  伊斯基亞（Ischia，那不勒斯附近）
南韓 釜山
印度尼西亞 雅加達
立陶宛 考納斯
贊比亞 盧薩卡
菲律賓 馬卡第（Makati City）
洛杉磯快艇

洛杉磯快艇（英文：Los Angeles Clippers）係一支以美國加利福尼亞州洛杉磯為基地嘅NBA球隊，隸屬NBA西岸太平洋賽區。佢喺1970年喺水牛城以Buffalo Braves呢個名成立，1978年搬去聖地牙哥並改叫聖地牙哥快艇（San Diego Clippers），1984年再搬去洛杉磯並改成而家個名。
洛杉磯快艇係喺NBA歷史最耐而又未打過入總決賽嘅球隊。
洛斯查蘭特

洛斯查蘭特（英文：FC Nordsjælland）係丹麥舍蘭島一間職業足球球會，依家踢緊丹麥超級足球聯賽。
洛庇絲德聖安納

安東尼奧·德帕雕亞·瑪麗亞·塞維里諾·洛庇絲·德聖安納·伊·佩雷斯·德萊烏隆（西班牙文：Antonio de Padua María Severino López de Santa Anna y Pérez de Lebrón；1794年2月24號—1876年6月21號）係墨西哥軍人同政治人，喺1833年至1855年七次擔任墨西哥總統。
洛庇絲德聖安納幾乎為當時所有爭執雙方作過戰。幾次戰鬥勝利使佢聲望大增，其中包括1829年抵抗西班牙重新佔領墨西哥嘅戰鬥。但係佢嘅失敗同樣使佢聲名狼藉，1836年平定德薩斯州叛亂時，佢喺聖古辛托被森侯斯頓擊敗並俘虜。1846年墨西哥戰爭爆發後，美國總統占士諾斯波爾克派船送佢回國執行和平使命，但佢回國後反而領導墨西哥軍隊反對美國，直到被擊敗而遭流放。馬克西米連一世皇帝被扶植登上墨西哥皇位時，佢表示願意為佢效勞但同時亦表示願意同佢嘅反對者合作，都遭拒絕。喺1855年佢被迫落台流亡國外，1874年返墨西哥，最後喺貧困中死去。
維基同享有多媒體嘅嘢：Antonio López de Santa Anna
洛杉磯加州大學

洛杉磯加州大學（英文：University of California, Los Angeles）係喺美國加利福尼亞州洛杉磯嘅一間公立大學。
游龍

遊龍出身自粵劇世家，年幼跟隨祖父習氈子功，到過廣州同師弟陸兆郁深造，練得翻騰功夫，後拜文千歲門下，習唱、造、唸、打，擅演袍甲武埸功架。近年隨擊樂領導高潤權習掌板技巧，加強對鑼鼓嘅運用。游龍除擔任各劇團之擊樂領導外同埋粵劇舞台。
渺小

《渺小》（英文：INSIGNIFICANCE）係臺灣女子團體S.H.E成員田馥甄出嘅第三張個人專輯，喺2013年11月13號開始預購，11月29號正式發行。首波同名主打歌《渺小》係首華語流行樂壇少見嘅電氣民謠，首歌結尾加入咗波蘭女詩人辛波絲卡嘅「在一顆小星星底下」，並去冰島拍MV。
出咗一個禮拜，以四萬張嘅銷售量做咗2013年度唱片銷量台灣女歌手冠軍（以六週時間最後位排名第五），總排名第四。專輯出咗唔夠半年，《渺小》專輯已經攞到三項「最佳專輯」、四項「最佳女歌手」獎。主打歌《渺小》喺Hit Fm年度百首單曲排第7。
2014年5月，《渺小》入圍第25屆金曲獎最佳專輯包裝獎，單曲《渺小》入圍最佳音樂錄影帶獎。

唱片版本
備註
台灣版：專輯分做「正式發行版」同「加購套裝版」兩個版本，「加購套裝版」跟專輯附送紀念卡片同《渺小.紀錄》田馥甄影音裝置展門票一張。
中國大陸版：首批預購限量加送兩張獨家精美紀念明信片，並刪除《不醉不會》。

相關企劃
《渺小.紀錄田馥甄冷靜與熱情之聲影音裝置展》喺松山文創園區搞咗一個月嘅展覽。
渾天儀

渾天儀係種測定天體位置嘅儀器，古代中國同古希臘都有。主要構造係有幾個代表赤道、黃道、子午圈嘅金屬圈，同埋好多個代表天體嘅金屬球，中心係地球或者太陽。
游錫堃

游錫堃（1948年4月25號—）係臺灣政治人物，屬於民主進步黨，係民主進步黨創黨小組嘅成員。佢喺宜蘭縣冬山鄉出世，做過立法院院長同埋台灣民主基金會嘅董事長。佢喺1980年代初進入政界之後，做過好多職位，包括臺灣省議員、宜蘭縣縣長、行政院副院長、總統府秘書長、行政院院長同埋民主進步黨主席等重要職位。佢係臺灣民主化之後首位做勻行政院院長同立法院院長嘅政治人物。
游隼

游隼（Falco peregrinus）係隼科隼屬下面嘅一個猛禽品種，特色係飛得好快，平均時速可以去到320公里。
游龍戲鳳

游龍戲鳳 (1956年)，香港粵語古裝片，馮志剛導演，鄧碧雲、羅劍郎主演。
游龍戲鳳 (1957年)，香港國語時裝片，嚴俊導演，嚴俊、林靜主演。
游龍戲鳳 (1957年美國電影)（英文：The Prince and the Showgirl），又譯做王子和舞女），羅蘭士奧利花、瑪莉蓮夢露主演。
游龍戲鳳 (1968年)，香港國語時裝片，唐煌導演，陳厚、林翠、狄娜主演。
游龍戲鳳 (2009年)，劉偉強導演，劉德華、舒淇、張涵予、何韻詩主演。

音樂戲曲
京劇折子戲。
香港歌手尹光唱嘅一首歌，古曲作曲，羅寶生作詞。
游離基

游離基（英文：Free Radical），又嗌自由基，係指化合物嘅分子喺光熱等外界條件底下，共價鍵發生均裂而形成咗有唔係成對電子嘅原子或者基團。

例子
氯氣喺紫外線嘅照射底下形成氯原子嘅游離基。
游離票

游離票（Swing vote），亦有人叫中間選民，即係話喺選舉嗰陣，嗰啲重未決定投票意向嘅人。假如參選嘅候選人勢均力敵，游離票就成為成敗關鍵，參選人同政黨都會諗儘辦法爭取游離票支持。
呢篇游離票係政治類嘅楔位文章，未完成；麻煩你幫手加下料，充實佢。
10018號小行星

10018號小行星，係太陽系小行星帶嘅一粒小行星，圍繞住太陽運轉。
10020號小行星

10020號小行星，係太陽系小行星帶嘅一粒小行星，圍繞住太陽運轉。
10021號小行星

10021號小行星，係太陽系小行星帶嘅一粒小行星，圍繞住太陽運轉。
10019號小行星

10019號小行星，係太陽系小行星帶嘅一粒小行星，圍繞住太陽運轉。